INTERVJU

*V okviru naravoslovnega dne (vsebina travnik) smo učenke Melani, Mirjana in Tamara dobile posebno nalogo, da zapišemo reportažo o naravoslovnem dnevu. Nalogo smo si zamislile tako, da smo napisale članek, kjer smo vključile intervju.*

*Vodjo naravoslovnega dne, učiteljico Zdenko Lainšček, smo povprašale, kako si je zamislila današnji dan. Več o tem si preberite v spodnjem intervjuju.*

**Kako ste si vi zamislili potek današnjega dne?**

V današnjem dnevu bi morali učenci oziroma naj bi učenci spoznali travnik kot življenjski prostor, torej kot ekosistem, kjer je povezava rastlin, živali in podnebnih dejavnikov.

**Kaj vse počnejo učenci danes?**

Učenci danes na temo travnik, ki je rdeča nit naravoslovnega dne, raziskujejo, pišejo o njem in tudi slikajo.

**Kakšna so vaša pričakovanja glede današnjega dne?**

Pričakovanja so glavnem ta, da spoznajo travnik kot zelo pester in bogat ekosistem.

**Kako so potekale priprave na ta dan?**

Potrebno je bilo določiti lokacijo, kjer bomo izvedli naravoslovni dan (odločili smo se za okolico šole), potem določiti, kaj bodo učenci delali, kateri učenci bodo kaj delali in kako oz. na kakšen način bodo delali.

**Kaj je bil cilj naravoslovnega dne?**

Cilj naravoslovnega dne je bil spoznati biodiverziteto v sklopu tega, saj je bil včeraj svetovni dan biodiverzitete.

**Kako gledate na biotsko pestrost v naši okolici?**

Biotska pestrost v naši okolici je še »kar« pestra; veliko je ekstenzivnega obdelovanja in zaradi tega se ohranja.

**Kakšen odnos pa imate vi do narave?**

Naj bo vse tako, kot je bilo oziroma čim bolj pestro.

*Naslednji intervju smo opravile z učenci, ki so bili v skupini »Naravoslovci«. Povedali so nam, kaj so počeli in kaj raziskovali.*

**Kaj počnete danes?**

Danes smo raziskovali rože na travniku, iskali njihova imena in naredili razstavo rož.

**Kaj ste danes izvedeli novega?**

Spoznali smo imena različnih rastlin, koliko rož je na enem km2 in katere živali živijo na travniku.

**Katere vrste rastlin ste danes spoznali?**

Spoznali smo navadnega rmana, travniško kozjo brado, volno medeno travi in navadno nokoto. Te rastline smo spoznali na travniku, pri predavanju pa smo izvedeli kako kmetje skrbijo za travnike in njihov razvoj.

**Kako pa vi gledate na pomen travnika za ljudi in živali'**

Za živali je travnik hrana, za ljudi pa pridelovanje sena za govedorejo in odgovornost do okolja.

**Katere pripomočke uporabljate pri tem?**

Različne knjige in po slikah primerjamo, če so rastline podobne.

*Zadnji intervju smo opravili z učenkami ki so bile v skupini »Slikarji«. Povedale so nam, kaj so naslikale in kako one gledajo na pomen travnika.*

**Kaj počnete danes oziroma kaj slikate?**

Slikamo travnik in živali na travniku.

**Kaj ste izvedeli novega danes?**

Da je na travniku veliko več rastlin, kot smo mislile do zdaj.

**Kako pa ve gledate na pomen travnika za ljudi in živali?**

Travnik je zelo pomemben za vsa živa bitja, saj je življenjski prostor veliko živalim.

**Katere pripomočke uporabljate pri tem?**

Uporabljamo čopiče, barve in svinčnik.

*Naravoslovni dan je bil zelo zabaven in hkrati poučen. Učenci smo se nalog lotili zelo odgovorno in zavzeto Upamo, da bomo naslednjo leto ponovili takšen dan.*

**Mirjana Črnko**